ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST	
COMPARTIMENTUL  SPAŢII CU ALTĂ DESTINAŢIE I EST
SC 2020- 17988/05.08.2020

RAPORT DE SPECIALITATE
privind prelungirea pe o perioadă  5 ani,  prin act adiţional la contractul  nr.1590/08.09.2015  încheiat cu S.C. DEL CORSO FAMILY  S.R.L. ( SC TREI DION PIZZA SRL) pentru spaţiul situat în Timişoara, Piaţa 700  (Restaurant Cramă 700 cu grădină de vară). 
 
Prin cererea cu numărul CT2020-002656/09.07.2020, SC  DEL CORSO FAMILY SRL,  reprezentată de domnul  Dănuţ Trandafir, a  solicitat prelungirea contractului de închiriere nr.1590/08.09.2015, având ca obiect spaţiul situat în Timişoara, Piaţa 700  (Restaurant Cramă 700 cu grădină de vară). 
Contractul  de închiriere al acestui spaţiu expiră la data de 24.09.2020, cererea de prelungire fiind întocmită în termenul legal stabilit.
       Precizam faptul că  acest spatiu este identificat cu extrasul de  CF nr.449984-C1, nr.top. 449984, în proprietatea Municipiul Timişoara şi  o are suprafaţă de 680 mp la care se adaugă grădina de vară în suprafaţă de 495 mp, fiind situat la parterul imobilului înscris  în Cartea Funciara nr.434477, în proprietatea Municipiului Timişoara şi a fost închiriat pentru desfăşurarea activităţilor specifice de restaurant.
Spaţiul a fost verificat prin următoarele adrese ale serviciilor de specialitate:
· Adresa CT2020-17403/ 03.08.2020 - a Biroului Clădiri Terenuri I Est; 
· Adresa  CT2020-17403/ 13.08.2020 - a Compartimentului Fond Funciar; 
· Adresa  CT2020-17403/ 03.08.2020 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar 23120 şi valoarea de inventar 1.586.717,00  lei. 
	Aşa cum rezultă din extrasul Procesului verbal al şedintei din 24.07.2020 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr.12/26.06.2012 si modificată prin HCLMT nr. 176/11.04.2019 ,  comisia a avizat favorabil această solicitare şi a hotărât  prelungirea pe o perioadă de 5 ani, în aceleaşi condiţii, a contractului de închiriere nr.1590/2015, încheiat cu  SC DEL CORSO FAMILY SRL ( fosta SC TREI DION PIZZA SRL), respectiv  de la data de 24.09.2020 până la data de 24.09.2025;
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale şi necesitatea continuării activităţii de către SC  DEL CORSO FAMILY S.R.L., în spaţiul despre care facem vorbire mai sus, apreciem că prezentul proiect de hotărâre privind prelungirea pe o perioadă 5 ani, prin act adiţional a contractului de închiriere nr.1590/08.09.2015,  încheiat cu  S.C. DEL CORSO FAMILY  S.R.L. ( fosta S.C.  TREI DION PIZZA S.R.L.),  pentru spaţiul cu altă destinaţie situat in Timişoara Piaţa 700,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara .

